घर में शौचालय नहीं, वहां बेटियों की शादी नहीं कराएगा समाज
अस्वच्छता के खिलाफ वनांचल में चलाई जा रही मुहिम में आदिवासी हल्बा समाज चौकी, मोहला, मानपुर एवं छुरिया में गजब का उत्साह दिखा रहा है। समाज के पदाधिकारी 52000 हल्बा को संगठित कर उन्हें स्वच्छता मिशन में शामिल करने के लिए गांव-गांव बैठक एवं आम सभाएं कर रहे हैं। सामाजिक जलसों में हल्बा आदिवासियों को घर, परिवार एवं समाज की खुशहाली तथा विकास के लिए स्वच्छता को अनिवार्य रूप से जीवन में शामिल करने का सबक सिखाया जा रहा है।
जिस आदिवासी हल्बा समाज को शिक्षा एवं विकास के मामले में पिछड़ा माना जाता है वही समाज नक्सल प्रभावित चार ब्लॉकों में अपने सामाजिक जनों के जीवन में परिवर्तन लाने सबसे अग्रिम पंक्ति में खड़ा नजर आ रहा है। हल्बा समाज ने पिछले तीन महीने से गांव-गांव बैठकें और सभाएं कर न केवल अपने सामाजिक लोगों से बल्कि दीगर समाज को भी विकास के लिए स्वच्छता एवं शिक्षा को हथियार बनाकर आगे बढ़ने का संदेश दे रहा है।
हल्बा समाज के जिला अध्यक्ष जिला पंचायत सदस्य बिरेंद्र मसिया एवं ब्लाक अध्यक्ष बीएस अमिला ने बताया कि समाज के पदाधिकारी सितंबर से 200 अधिक ग्राम पंचायतों एवं 500 से अधिक ग्रामों में स्वच्छ भारत मिशन का प्रचार-प्रसार कर रहे हैं। सभाओं के माध्यम से अस्वच्छता से होने वाले संक्रामक रोगों, परेशानियों एवं दुर्घटनाओं की जानकारी दे रहे हैं।
अंबागढ़ चौकी। स्वच्छता के लिए हल्बा समाज ने सम्मेलन का आयोजन किया। इसमें बड़ी संख्या में महिलाएं मौजूद रहीं।
स्वच्छता का अलख जगाने आदिवासी हल्बा समाज का घर-घर दस्तक अभियान
ब्लॉक मुख्यालय चौकी में भरी गई स्वच्छता की हुंकार
शनिवार व रविवार को ब्लाक मुख्यालय में जुटे हल्बा समाज के आदिवासियों ने अस्वच्छता के खिलाफ निर्णायक जंग के लिए हुंकार भरी। ब्लॉक के 69 ग्राम पंचायत के 151 ग्रामों के हल्बा समाज के महिला, पुरुष, बुजुर्ग एवं बच्चों को समाज की बेहतरी के लिए स्वच्छता का पाठ पढ़ाया। जीवन में विकास की दिशा में चलने के लिए अस्वच्छता से लड़ने का संकल्प दिलाया। यहां नगर पंचायत अध्यक्ष अनिल मानिकपुरी तथा अन्य स्वच्छता दूतों का व्याख्यान भी हुआ।
समाज के कर्णधारों ने संगठित होकर किया प्रयास
स्वच्छ भारत मिशन को सफल बनाने यदि किसी समाज ने ऐतिहासिक व साहसिक निर्णय लिया है तो वह आदिवासी हल्बा समाज के अलावा कोई ओर नहीं हो सकता। समाज के कर्णधारों ने संगठित होकर यह ऐलान करना की जिस घर में शौचालय नहीं, वहां बेटी न ब्याहे यह कोई आसान काम नहीं है। जिला अध्यक्ष मसिया ने बताया कि पहले तो इस निर्णय को लेकर वैचारिक मतभिन्नता सामने आई पर जब लोगों को इस निर्णय के महत्व को समझाया गया तो इसे समझा।
समाज के नौकरीपेशा लगा रहे हैं छुट्टियों में क्लास
समाज के विकास और आदिवासी हल्बा के जीवन में बदलाव लाने समाज के नौकरीपेशा अधिकारी-कर्मचारी सप्ताह में कम से कम दो दिन अनिवार्य रूप से अपना समय एवं सहयोग समाज को उपर उठाने में प्रदान कर रहे हैं। समाज के जिला अध्यक्ष मसिया ने बताया कि शासकीय सेवा से जुड़े अधिकारी कर्मचारी सप्ताह में कम से कम दो दिन एवं विशेषकर छुटि्टयों के दिनों अपना समय समाज को जागृत करने तथा उन्हें विकास की दिशा में ले जाने के लिए दे रहे हैं।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva